
На основу члана 54. став 13. тачка 1., 63. став 3. и члана 20. Закона о јавним набавкама („Службени гласник РС“ број 124/2012, 14/2015 и 68/2015) комисија Наручиоца образована решењем број: 002/10-02-404/2018-01 од 09.07.2018.године, даје следеће

ДОДАТНЕ ИНФОРМАЦИЈЕ ИЛИ ПОЈАШЊЕЊА КОНКУРСНЕ ДОКУМЕНТАЦИЈЕ, ЈН БРОЈ 10/2018

На Захтев за додатним информацијама или појашњењима конкурсне документације, ЈН број 10/2018  од 03.08.2018. године:
Поштовани,
достављамо вам захтев за додатним информацијама и појашњењима конкурсне документације, као и за отклањање неправилности које садржи Конкурсна документација за јавну набавку радова БРОЈ: 10/2018 ДОГРАДЊА И РЕКОНСТРУКЦИЈА КОТЛАРНИЦЕ НА БИОМАСУ-ПЕЛЕТ У СКЛОПУ ОБЈЕКТА 12.
Дана 23.07.2018. године на Порталу јавних набавки објавили сте Додатне информације конкурсне документације у оквиру којих сте на захтев за отклањање неправилности и незакoнитости у погледу начина одређивања додатних услова, и то пословни и кадровски капацитет, одговорили негативно, доносно изнели сте став да је Комисија сачинила конкурсну документацију у складу са чланом 76. и чланом 77. став 2. тачка 2. Закона о јавним набавкама, водећи  рачуна о предмету јавне набавке.
У вези са наведеним, поново Вам указујемо на предметне неправилности и захтевамо да извршите измене и допуне конкурсне документације којима ћете отклонити исте:
1.       У оквиру додатног услова у погледу пословног капацитета поставили сте следећи захтев „Да понуђач поседује систем квалитета из области извођења и ремонта инсталација за грејање и хлађење и за ремонт пумпи и електромотора:
         СРПС ИСО 9001:2015 - доставити  копију сертификата
         СРПС ИСО 14001:2005 - доставити  копију сертификата
         СРПС ОХСАС 18001:2008 - доставити  копију сертификата
         СРПС ИСО 50001 - доставити  копију сертификата.
Имајући у виду постављен захтев и то нарочито у погледу области коју сертификати треба да покривају указујемо вам да је иста одређена на дискриминаторски начин који ограничава конкуренцију и који није у потпуности у вези са предметом јавне набавке. Предмет јавне набавке је извођење радова доградње и реконструкције котларнице на биомасу - пелет, у оквиру којих нема ставке која би обухватала ремонт пумпи и електромотора, нити ремонт инсталација за хлађење. Овим путем вам указујемо да је овако уско и прецизно одређивање области на коју мора да се односи ИСО, односно ОХСАС сертификат дискриминаторски, да није у логичкој вези са предметом јавне набавке и да неоправдано ограничава конкуренцију. Молимо вас да измените конкурсну документацију којим бисте отклонили ову неправилност и да омогућите у складу са предметом јавне набавке шири обим области коју сертификати могу да покривају, а које су у вези са предметом јавне набавке (нпр извођење радова на термотехничким и гасним инсталацијама или извођење радова на обновљивим изворима енергије).
Комисија даје следеће одговор:

Поштовани,
 Комисија је сачинила конкурсну документацију у складу са чланом 76. и чланом 77. став 2. тачка 2. Закона о јавним набавкама,водећи  рачуна о предмету јавне набавке, који управо јесте из области извођења и ремонта инталација за грејање, што значи да је сам Наручилац одредио шири обим области коју  сертификати могу да покривају. Сваки понуђач има могућност да поступи у складу са чланом 81. Закона о јавним набавкама. 
С поштовањем,
                                                                                                                      Комисија за јавну набавку
